Ο **Τζερόμ Άλαν «Τζέρι» Ουέστ** (*Jerome Alan "Jerry" West*, γεννήθηκε 28 Μαΐου 1938) είναι Αμερικανός πρώην καλαθοσφαιριστής και προπονητής και νυν διοικητικό στέλεχος. Ως παίκτης είχε ιδιαίτερα επιτυχημένη καριέρα στο NBA, πρωταθλητής το 1972 και θεωρούμενος ως ένας από τους καλύτερους παίκτες όλων των εποχών.

Βιογραφία
---------

Ξεκίνησε την καριέρα ως σμολ φόργουορντ και ξεχώρισε στο γυμνάσιο και στο Πανεπιστήμιο της Δυτικής Βιρτζίνια, όπου οδήγησε την ομάδα στον τελικό του πρωταθλήματος του NCAA το 1959. Κέρδισε το βραβείο του πολυτιμότερου παίκτη του φάιναλ φορ παρά την ήττα. Ήταν ο συν-αρχηγός της ομάδας του χρυσού Ολυμπιακού μεταλλίου των ΗΠΑ το 1960. Η ομάδα νίκησε τα εννέα παιχνίδια της με διαφορά 42,4 πόντων και εισήχθη ως μονάδα στο Naismith Memorial Basketball Hall of Fame το 2010.
 Το δίδυμο των αρχηγών Ουέστ με τον Όσκαρ Ρόμπερτσον θεωρείται το καλύτερο των γκαρντ στην ιστορία της καλαθοσφαίρισης. Μαζί είχαν κατακτήσει και το χρυσό μετάλλιο στους Παναμερικανικούς Αγώνες του 1959.

Στο NBA αγωνίστηκε στη θέση του πόιντ γκαρντ για 14 χρόνια με τους Λος Άντζελες Λέικερς, ψηφίστηκε 12 φορές στην πρώτη και δεύτερη ομάδα του πρωταθλήματος, εξελέγη στην ομάδα All-Star του NBA 14 φορές (όλα τα χρόνια της επαγγελματικής του σταδιοδρομίας, ένας από τους πέντε μόνο που το έχουν επιτύχει), ενώ ήταν πολυτιμότερος παίκτης του NBA All-Star Game το 1972. Το 1969–70 ήταν πρώτος σκόρερ του πρωταθλήματος με μέσο όρο 31,2 πόντους. Έκλεισε την καριέρα του με τον τότε δεύτερο υψηλότερο μέσο όρο πόντων (27,0 ανά αγώνα στην κανονική περίοδο), πίσω μόνο από τον Ουίλτ Τσάμπερλεϊν. 

Κατέχει το ρεκόρ του ΝΒΑ για τον υψηλότερο μέσο όρο πόντων ανά παιχνίδι σε σειρά πλέι οφ με 46,3. Ο μέσος όρος όλων των πλέι οφ ήταν ο υψηλότερος στο τέλος της καριέρας του, 29,1 πόντοι ανά αγώνα: έπαιξε 153 αγώνες, με μέσο όρο πάνω από 30,0 επτά φορές σε 13 χρόνια. Ήταν επίσης μέλος των πρώτων πέντε καλύτερων αμυντικών ομάδων του NBA, οι οποίες παρουσιάστηκαν όταν ήταν ήδη 32 ετών. Παρά τις ατομικές του διακρίσεις, η συλλογική επιτυχία ήρθε πολύ δύσκολα: έχοντας παίξει σε εννέα τελικούς του NBA, είχε μέσο όρο 30,5 πόντους αλλά κατέκτησε μόνο ένα τίτλο, το 1972 όταν ήταν συμπαίκτες με τον Τσάμπερλεϊν. Στο πρώτο παιχνίδι των τελικών του 1969 σημείωσε 53 πόντους, που παραμένει ως ρεκόρ για παίκτη των Λέικερς σε αγώνα τελικών και η τέταρτη καλύτερη όλων των εποχών. Είναι ο μόνος παίκτης στην ιστορία που αναδείχθηκε πολυτιμότερος παίκτης των τελικών με την ηττημένη ομάδα (1969). Ήταν η έκτη εμφάνισή του στους τελικούς – και είχε χάσει και τους πέντε προηγούμενους αγώνες από τους Μπόστον Σέλτικς. Έχοντας κατά μέσο όρο 38 πόντους ανά παιχνίδι σε όλη τη σειρά, συμπεριλαμβανομένης της επίδοσης 53 πόντων στο πρώτο παιχνίδι και ενός τριπλ νταμπλ 40 πόντων στο έβδομο, δεν κατάφερε να δώσει τον τίτλο τον οποίο οι Λέικερς έχασαν και πάλι από τους Σέλτικς σε εκείνο το παιχνίδι. Εισήχθη στο *Naismith Basketball Hall of Fame* το 1980 και ψηφίστηκε ως ένας από τους 35 καλύτερος παίκτες στην ιστορία του NBA το 1980, στους 50 το 1996 και τους 75 το 2021. Το λογότυπο του NBA έχει βασιστεί στη σιλουέτα του από όπου προέκυψε και η προσωνυμία "The Logo" (το λογότυπο).

Μετά το τέλος της καριέρας του, ανέλαβε ως επικεφαλής προπονητής των Λέικερς για τρία χρόνια. Οδήγησε το Λος Άντζελες στα πλέι οφ κάθε χρόνο και κέρδισε μία θέση στους τελικούς της Δυτικής Περιφέρειας μία φορά. Δουλεύοντας ως παίκτης-σκάουτερ για τρία χρόνια, ο Ουέστ διορίστηκε γενικός διευθυντής των Λέικερς πριν από τη σεζόν 1982–83 στο ΝΒΑ. Υπό την διεύθυνσή του, το Λος Άντζελες κέρδισε έξι τίτλους πρωταθλήματος. Για τη συνεισφορά του, ο Ουέστ κέρδισε δύο φορές το βραβείο του καλύτερου στελέχους της χρονιάς στο ΝΒΑ. Το Σεπτέμβριο του 2019 τιμήθηκε με το Προεδρικό μετάλλιο Ελευθέριος. Στις 13 Δεκεμβρίου 2022 το NBA αποφάσισε τη δημιουργία ενός νέου βραβείου με τον τίτλο *Clutch player of the Year* στο οποίο έδωσε το όνομα του Ουέστ (*Jerry West Trophy*).

Τίτλοι και διακρίσεις
---------------------

**Παίκτης**

* Πρωταθλητής NBA (1972)
* MVP τελικών NBA (1969)
* 14 × NBA All-Star (1961 – 1974)
* NBA All-Star Game MVP (1972)
* 10 × Πρώτη ομάδα All-NBA (1962–1967, 1970–1973)
* 2 × All-NBA δεύτερη ομάδα (1968, 1969)
* 4 × NBA καλύτερη αμυντική ομάδα (1970–1973)
* NBA δεύτερη καλύτερη αμυντική ομάδα (1969)
* Πρώτος σκόρερ NBA (1970)
* Πρώτος στις ασίστ NBA (1972)
* NBA επετειακή ομάδα 35 χρόνων
* NBA επετειακή ομάδα 50 χρόνων
* NBA επετειακή ομάδα 75 χρόνων
* Η φανέλα με το Νο. 44 αποσύρθηκε από τους Λος Άντζελες Λέικερς
* Καλύτερος παίκτης του φάιναλ φορ του NCAA (1959)
* 2 × *Consensus first-team All-American* (1959, 1960)
* Η φανέλα με το Νο. 44 αποσύρθηκε από το Πανεπιστήμιο της Δυτικής Βιρτζίνια
* *Naismith Memorial Basketball Hall of Fame* : 1980, 2010
* *College Hall of Fame* : 2006
* Προεδρικό Μετάλλιο της Ελευθερίας (2019)

**Διοικητικό στέλεχος**

* 8 × πρωταθλητής NBA (1980, 1982, 1985, 1987, 1988, 2000, 2015, 2017)
* 2 × NBA διοικητικό στέλεχος της χρονιάς (1995, 2004)

Παραπομπές
----------

1. ↑  «SI's 50 greatest players in NBA history». Αρχειοθετήθηκε από το πρωτότυπο στις 25 Νοεμβρίου 2022. Ανακτήθηκε στις 20 Δεκεμβρίου 2020.
2. ↑  «The NBA's 75th Anniversary Team, ranked: Where 76 basketball legends check in on our list». Ανακτήθηκε στις 14 Δεκεμβρίου 2023.
3. ↑  «Games of the XVIIth Olympiad -- 1960». Ανακτήθηκε στις 24 Μαΐου 2022.
4. ↑  «More info on Jerry West». Ανακτήθηκε στις 19 Δεκεμβρίου 2021.
5. ↑  «IOC : Jerry West». Αρχειοθετήθηκε από το πρωτότυπο στις 26 Μαΐου 2022. Ανακτήθηκε στις 26 Μαΐου 2022.
6. ↑  «Only 5 Players In NBA History Have Been All-Stars Every Single Season They Played: Jerry West, Julius Erving, Yao Ming, Paul Arizin, And Bob Pettit». Ανακτήθηκε στις 29 Απριλίου 2023.
7. 1 2  «Encyclopædia Britannica : Jerry West». Ανακτήθηκε στις 19 Δεκεμβρίου 2021.
8. ↑  «Most All-NBA First Team Selections: LeBron James Is The All-Time Leader With 13». Ανακτήθηκε στις 5 Φεβρουαρίου 2022.
9. ↑  «1969-70 NBA Player Stats: Per Game». Ανακτήθηκε στις 26 Μαΐου 2022.
10. ↑  «NBA Players With The Most Career Points Per Game By Tiers». Αρχειοθετήθηκε από το πρωτότυπο στις 14 Οκτωβρίου 2023. Ανακτήθηκε στις 14 Οκτωβρίου 2023.
11. ↑  «20 NBA Players With The Most Points Per Game In Playoffs History: Michael Jordan Is No. 1, LeBron James Is Surprisingly No. 6». Ανακτήθηκε στις 22 Απριλίου 2022.
12. ↑  «NBA Finals Records Of The 20 Greatest NBA Players Of All-Time». Ανακτήθηκε στις 26 Μαρτίου 2023.
13. ↑  «14 Players With Most Points In A Single NBA Finals Game». Ανακτήθηκε στις 10 Απριλίου 2023.
14. ↑  «From LeBron's block to Jordan's 41: the greatest NBA finals MVPs». Αρχειοθετήθηκε από το πρωτότυπο στις 10 Ιανουαρίου 2023. Ανακτήθηκε στις 10 Ιανουαρίου 2023.
15. ↑  «NBA 75: Our Favorite Moments of All Time». Ανακτήθηκε στις 11 Μαΐου 2023.
16. ↑  «The NBA's 50 Greatest Single-Game Performances Ever». Ανακτήθηκε στις 15 Δεκεμβρίου 2020.
17. 1 2 3  «Legends profile: Jerry West». Ανακτήθηκε στις 19 Δεκεμβρίου 2021.
18. ↑  «NBA at 50: Top 50 Players». Ανακτήθηκε στις 19 Δεκεμβρίου 2021.
19. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
20. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 16 Οκτωβρίου 2022. Ανακτήθηκε στις 16 Οκτωβρίου 2022.
21. ↑  «Jerry West receives Presidential Medal of Freedom». Αρχειοθετήθηκε από το πρωτότυπο στις 19 Δεκεμβρίου 2021. Ανακτήθηκε στις 19 Δεκεμβρίου 2021.
22. ↑  «NBA unveils The Michael Jordan Trophy to be awarded to Kia MVP». Αρχειοθετήθηκε από το πρωτότυπο στις 20 Φεβρουαρίου 2023. Ανακτήθηκε στις 20 Φεβρουαρίου 2023.
23. ↑  «NBA, Μάικλ Τζόρνταν: Το βραβείο του MVP της κανονικής περιόδου πήρε το όνομά του». Ανακτήθηκε στις 20 Φεβρουαρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέρι Ουέστ** |

* Αναλυτικά στατιστικά καριέρας Αρχειοθετήθηκε 2013-04-05 στο Wayback Machine.
* Jerry A. West

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 110466565
* LCCN: n50003367
* ISNI: 0000 0000 8299 7297
* GND: 1283982234
* MusicBrainz: 3330d5d9-b366-41cd-afa5-ded0d07f924a
* CiNii: DA03516826

 |

 |